AZ ELTE  EGYETEMI  ÉS  KARI  VEZETŐIHEZ

A most záruló évtized óriási kihívást jelentett a magyar felsőoktatás számára. Az egyetemeknek és főiskoláknak -- kiszámíthatatlanul változó jogi és pénzügyi helyzetben --  kellett, szerepüket átgondolva és újraértelmezve, megteremteniük jövőbeni fejlődésük alapjait. Sajnálattal kell megállapítanunk, hogy az ELTE teljesitménye ezen a téren elmaradt a kívánatostól.
Ennek egyik  bizonyítéka az ELTE korábbi vezetésének az egyetemi integrációban játszott, a "mi nem vagyunk lépéskényszerben" kényelmes álláspontjából fakadó, s emiatt a többi egyetemhez képest is indokolatlanul passziv, mindennemű hossszútávú stratégiai elképzelést nélkülöző szerepe.
Évek óta annak vagyunk szemtanúi, hogy az ELTE állandó pozició-vesztésben van:

-	Az egyetem érdekérvényesítő tevékenysége nem hatékony (nem a súlyának megfelelő képviselettel rendelkezik az országos stratégiai és döntéshozó szervezetekben, rendkívüli lehetőségek egész sorát szalasztotta el az egyetemi integráció során, s indokolatlanul nagy veszteségnek tűnik az informatika-épület ELTE-s részéről történő ellentételezés nélküli lemondás is).
-	Miközben más egyetemek arculata, új karok létrehozásával jelentős változáson megy keresztül, az ELTE-n ilyen irányú egyetemi szintű stratégia nem látszik kirajzolódni. Ma már szinte alig van olyan nagy szak, amit csak mi oktatnánk. Az utóbbi néhány évben más egyetemek is beindították azokat. Ez ugyan természetes folyamat, egyetemünk azonban eddig nem volt képes érdemi választ adni rá.
-	A rövid távú külső (anyagi) kényszerek kielégítése gyakran fontosabbnak bizonyul fő tennivalónknál, az oktatásnál és kutatásnál.
-	A Lágymányosi építkezés állandóan változó tervei és a vele kapcsolatos költöztetés olyan átgondolatlanságról tanuskodnak, amely eddig is komoly anyagi és szellemi veszteség forrása volt.
-	Az egyetem és a gazdasági szféra közti hosszútávú együttműködés kialakítására tett kísérletek eddig rendre elvetéltek.
-	Megfigyelhető a tapasztalt oktatók elvándorlása, amit sem neves új oktatók és kutatók megszerzése, sem elegendő tehetséges fiatal alkalmazása nem ellensúlyoz.
-	Lassú az információ-áramlás a különböző szintek között. Az egyetem és kar megválasztott tisztségviselői nem találtak módot arra, hogy tevékenységükről az őket delegáló közösség előtt rendszeresen és érdemben beszámoljanak.

Mára az egyetemi integráció legdöntőbb szakasza lezárult. Egyetemünkön új felső- és kari vezetés formálódik. A fenti problémák döntően az utóbbi évek kari és egyetemi vezetés mulasztásai következtében alakultak ki. Éppen ezért az új csapatnak kijáró pozitív várakozással, ugyanakkor a helyzetből adódó igen komoly elvárással is figyeljük, hogy az ELTE  milyen stratégiát alakít ki leküzdésük érdekében. Általában ilyen irányú lépésként értékelnénk, ha az egyetem az eddigieknél sokkal hatékonyabban gazdálkodna a rábízott óriási anyagi és szellemi vagyonnal. Ez utóbbi birtokában célunk nem lehet kevesebb, mint hogy megerősítsük pozíciónkat az ország első számú kutatóegyetemeként.

Ennek érdekében, a teljesség igénye nélkül, az alábbi javaslatokat ajánljuk az egyetem vezetőinek figyelmébe:

-	Az ELTE érje el, hogy tudományegyetem szerepéből adódó feladatai (magas szintű egyetemi kutatás, kis szakok, tanárképzés) gazdasági kényszerek miatt ne szenvedhessenek csorbát. Ehhez nemcsak fokozott költségvetési forrásokra, hanem új, piacképes, a tanár- és tudósképzést is eltartani képes szakokra, s a versenyszférával való hosszútávú együttműködésre van szükség.
-	Profi menedzsmentre van szükség. Újra kell gondolni az egész egyetem szervezeti felépítését, működését, vezetési és gazdasági rendszerét annak érdekében, hogy a karok egymásban ne vetélytársakat, hanem partnereket láthassanak.
-	Az oktatói és egyetemi közéletnek legyen olyan állandó fóruma, ami lehetőséget teremt a lényegi döntések előkészítésében való részvételre is. E fórumon hozzák nyílvánosságra az egyetemi és kari tanácsok elé kerülő anyagokat és az ülések jegyzőkönyveit. Csak egy jól informált közösség biztosíthatja azt a támogatást, amire a vezetőknek megbízatásuk teljesítéséhez szükségük van.
-	Az ELTE lépjen ki a nemzetközi porondra. Az idegennyelvű képzés segítségével egyetemünk az ország határain túlnyúló, középeurópai vonzáskörzetű, regionális központtá válhat.
-	Szervezzen az ELTE rendszeres találkozásokat az oktatók, valamint a  törvényhozók és a minisztériumok illetékesei között. a hatékony információcsere céljából. 
-	Az ELTE hozzáértő szakemberek bevonásával alakítson ki tudatos és hatékony PR tevékenységet. Ennek részeként törődjön a középiskolás diákok ELTE-képének alakításával. 
-	Építse ki az öregdiákokkal való kapcsolattartás hatékony intézményes formáit. Szükség esetén kérje segítségüket, s teremtse meg ennek szervezeti feltételeit. 
-	A karok és az Egyetem költségvetése évente áttekinthető módon kerüljön nyomtatott formában kiadásra.
-	Az Európai Közösség pályázatai jelentősen meghaladják az egyes tanszékek léptékét. Az egyetem építsen ki olyan mechanizmust, amely  - legyőzve a tanszéki szerkezetből adódó nehézségeket - biztosítja, hogy a tanszékek vagy karok hatékonyan be tudjanak kapcsolódni az európai szervezetek munkájába. Az ELTE-nek mindenkor legyen világos elképzelése arról, hogy a legjobb eséllyel ez milyen témákban történhet meg.
-	Teremtse meg az ELTE is annak lehetőségét, hogy neves hazai vagy külföldi szakemberek megszerzése érdekében új állások születhessenek. 
-	Biztosítson elegendő fiatal oktatói állást.
-	Essen korlátozás alá a különböző típusú vezetői tisztségek betöltésének együttes ideje is.

Nem a közéleti szerepvállalás, hanem oktatás és kutatás a hivatásunk. Ennek a társadalmi igénynek kell magas színvonalon megfelelnünk. A tevékenységünk keretéül szolgáló egyetemi környezet azonban közvetlenül befolyásolja teljesítményünket, éppen ezért minden vezetésre vállalkozott, s döntési pozicióba került kollégánknak éreznie kell, hogy tevékenysége az egyetemi közélet érdeklődésének középpontjába került.
Jóhiszeműen és bizalommal fogadunk minden olyan kezdeményezést, amiben az ELTE megújítására való törekvést fedezhetünk fel, de megteremtjük annak fórumát is, hogy szóvá tegyük mindazt, amiről úgy véljük, nem ezt szolgálja. 

Budapest, 2000. január 25.

Az ELTE alulírott oktatói:
Aláírás				Név			Beosztás		Munkahely
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................
.................................		.............................	................................	..........................................